આજે જાતિ પંથ ભાષાના નામે દેશને તોડવાનો પ્રયત્ન ચાલે છે. જોડનારી કડી હિન્દુત્વને તોડવાનો પ્રયત્ન છે અને આપણે એ બરાબર સમજ્યા નથી. રાજકીય નેતાઓ તો એ સમજવા ઇચ્છતા જ નથી કરાણ કે એમનું રાજકારણ જ એના પર ચાલે છે. જાતિ, પંથ, ભાષાથી તો રાજકારણ ચાલે છે. એટલે એ તો હિન્દુ સમાજને તોડવાના જ અને વિદેશીઓને તો એ જ જોઈએ છે. એમાં જ એમનો લાભ છે. એ પણ એ જ કરે છે. આ બધામાંથી દેશને બહાર કાઢવો હોય તો હિન્દુત્વનો વિચાર કરવો પડશે અને સંઘ એ જ કરી રહ્યો છે અને સંઘમાં એ દૃષ્ટિથી જ વિચાર થતો હોવાથી સંઘ શરૂ થયો ત્યારથી સાંપ્રદાયિક હોવાનો આક્ષેપ થયા કરે છે, પણ એ તરફ સંઘે કદી ધ્યાન આપ્યું નથી. ડૉ. હેડગેવારે બુલંદ અવાજે કહ્યું કે આ હિન્દુરાષ્ટ્ર છે, એક પણ હિન્દુ જીવિત હશે ત્યાં સુધી એ હિન્દુ રાષ્ટ્ર જ રહેશે. ગમે તે ભોગે સંઘે આ વાત પકડી રાખી છે. હિન્દુત્વ આ દેશની કરોડરજ્જુ છે. એ મજબૂત થશે તો દેશની કરોડરજ્જુ મજબૂત થશે.